open-index/open-wikipedia-markdown huggingface dataset:
ডায়াবেটিক এসোসিয়েশন মেডিকেল কলেজ, ফরিদপুর

**ডায়াবেটিক এসোসিয়েশন মেডিকেল কলেজ**  হলো বাংলাদেশের একটি বেসরকারি চিকিৎসা শিক্ষা প্রতিষ্ঠান। ২০০৯ সালে এটি ফরিদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।

কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।

## ইতিহাস
ডায়াবেটিক অ্যাসোসিয়েশন মেডিকেল কলেজ, ফরিদপুর ১৫ ই নভেম্বর ২০০৯-এ যাত্রা শুরু করে এবং ২০০৯-২০১০ শিক্ষাবর্ষে শিক্ষার্থী ভর্তির জন্য উন্মুক্ত হয়।
## কার্যক্রম
ডায়াবেটিক অ্যাসোসিয়েশন মেডিকেল কলেজ, ফরিদপুর ডায়াবেটিক অ্যাসোসিয়েশন (এফডিএ) এর একটি প্রতিষ্ঠান এবং এটি পরিচালনা কমিটি দ্বারা পরিচালিত। এটি উল্লেখযোগ্য যে ফরিদপুর ডায়াবেটিক সমিতি ২০০৯ সাল থেকে বাংলাদেশ থেকে "আন্তর্জাতিক ডায়াবেটিস ফেডারেশন" এর দ্বিতীয় স্থান অধিকারী সদস্য।

এই মেডিকেল কলেজটি ঢাকা বিশ্ববিদ্যালয়ের অধিভুক্ত এবং বাংলাদেশ মেডিকেল অ্যান্ড ডেন্টাল কাউন্সিল (বিএম অ্যান্ডডিসি) দ্বারা স্বীকৃত এবং স্বাস্থ্য ও পরিবার কল্যাণ মন্ত্রনালয়ের দ্বারা অনুমোদিত ।
## উচ্চশিক্ষা কার্যক্রম
কলেজটি ঢাকা বিশ্ববিদ্যালয় এবং বাংলাদেশ মেডিকেল অ্যান্ড ডেন্টাল কাউন্সিলের এমবিবিএস কোর্সের পাঠ্যক্রম অনুসরণ করেছে। বাংলাদেশ সরকার ভর্তির মানদণ্ড অনুযায়ী প্রথম বর্ষে ভর্তি করানো হয় নিয়ন্ত্রণ। ঢাকা বিশ্ববিদ্যালয় এমবিবিএস ডিগ্রীর পেশাদারী পরীক্ষা ও পুরস্কার সার্টিফিকেট প্রদান করে।
## অবকাঠামো
ডায়াবেটিক অ্যাসোসিয়েশন মেডিকেল কলেজ হাসপাতাল (ডিএএমসিএইচ) এর সাথে পাঠদানকারী হাসপাতাল হিসাবে সংযুক্ত রয়েছে যা ১৯৮৫ সালে প্রতিষ্ঠিত একটি তৃতীয় তত্ত্বাবধায়ক হাসপাতাল এবং চিকিৎসা বিজ্ঞানের প্রায় সব বিভাগেই ক্লিনিকাল পরিষেবা সরবরাহ করে।

ডায়াবেটিক অ্যাসোসিয়েশন মেডিকেল কলেজ ও হাসপাতাল ফরিদপুর শহরের প্রাণকেন্দ্রে ঝিলটুলী মোস্তজিদ বারী সড়কে ২.২১ একর জমিতে অবস্থিত এবং প্রায় আড়াই লক্ষ বর্গফুট মেঝে বিশিষ্ট এলাকায় অবস্থিত।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ
*অফিসিয়াল ওয়েবসাইট 
https://www.damcf.edu.bd

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ফরিদপুরের বিশ্ববিদ্যালয় ও মহাবিদ্যালয়
বিষয়শ্রেণী:২০০৯-এ বাংলাদেশে প্রতিষ্ঠিত
তালচের তাপবিদ্যুৎ কেন্দ্র

**তালচের তাপবিদ্যুৎ কেন্দ্র**টি ভারতের ওড়িশা রাজ্যের অনুগুল জেলার তালচের মহকুমায় অবস্থিত। বিদ্যুৎ কেন্দ্রটি এনটিপিসির অন্যতম কয়লাভিত্তিক কেন্দ্র। মহানদী কয়লফিল্ডস লিমিটেডের জগন্নাথ খনি থেকে বিদ্যুৎকেন্দ্রের জন্য কয়লা সরবরাহ করা হয়।  কেন্দ্রটির জলের উৎস ব্রাহ্মণী নদী। এই বিদ্যুৎকেন্দ্রটি রাজ্যের প্রাচীনতম তাপবিদ্যুৎ কেন্দ্র হয়েও দেশের সেরা বিদ্যুৎ কেন্দ্রগুলির মধ্যে স্থান পেয়েছে। এটি গত ৪ বছর ধরে ধারাবাহিকভাবে এনটিপিসিতে শীর্ষস্থান অর্জন করে এবং ২০১৫-১৬ সালেও দেশের শীর্ষ বিদ্যুৎ কেন্দ্র (পিএলএফ দ্বারা) ছিল। ২৩ নভেম্বর ২০১৬ সালে, টিটিপিএস একক দিনে দেশের সমস্ত বিদ্যুৎকেন্দ্রগুলির মধ্যে সর্বাধিক বিদ্যুৎ উৎপাদন অর্জন করে, যার পরিমাণ ছিল ১০৪.১৩% পিএলএফ।
## ক্ষমতা
* ৬০ মেগাওয়াটের ৪ টি ইউনিট।
* ১১০ মেগাওয়াটের ২ টি ইউনিট।

মোট ক্ষমতা **৪৬০ মেগাওয়াট**।

এই বিদ্যুৎকেন্দ্রটি ওড়িশা রাজ্য বিদ্যুৎ বোর্ডের থেকে এনটিপিসি দ্বারা ১৯৯৫ সালের ৩ জুন গৃহীত হয়।

## সম্প্রসারণ
টিটিপিএস-এর সম্প্রসারণ ২০১৩ সাল আলোচনায় আসে।  বিদ্যুৎ কেন্দ্রের  "কর্ম জীবন" ২০০২ থেকে ২০২৩ পর্যন্ত বাড়ানোর জন্য ইতোমধ্যে একবার সংস্কার করা হয়েছে। তবে আরও সংস্কারের পরিবর্তে রাজ্য সরকার এবং এনটিপিসি ব্যবস্থাপনায় ৬৬০ মেগাওয়াটের দুটি ইউনিট স্থাপনের চেষ্টা করা হচ্ছে, যা বিদ্যুৎ কেন্দ্রে মোট ১,৩২০ মেগাওয়াট বিদ্যুৎ যুক্ত করবে। সম্প্রসারণের পরে বিদ্যুৎ কেন্দ্রের সম্মিলিত ক্ষমতা ১,৭৮০ মেগাওয়াট হবে। যদিও টিটিপিএস কেন্দ্রের নিকটবর্তী এনটিপিসি কানিহা কেন্দ্রের একযোগে সম্প্রসারণ পরিকল্পনার কারণে কয়লা সংযোগ এবং জমি অধিগ্রহণের প্রক্রিয়াটি মসৃণ হয়নি, তবে ২০১৭ সালের শেষদিকে কাজটি শুরু করার কথা বলা হয়।

## তথ্যসূত্র

## বহিঃসংযোগ
* তালচের তাপবিদ্যুৎ কেন্দ্র 

বিষয়শ্রেণী:ওড়িশার কয়লাভিত্তিক বিদ্যুৎ কেন্দ্র
বিষয়শ্রেণী:আনজিলান জেলা
বিষয়শ্রেণী:অনুগুল জেলা
শেখ এদেবালি

**শেখ এদেবালি** (; ১২০৬—১৩২৬) ছিলেন অত্যন্ত প্রভাবশালী একজন তুর্কী সুফি সাধক যিনি উসমানীয় সম্রাজ্যের বিভিন্ন নীতিমালা প্রণয়ন এবং কার্যকর করতে ভূমিকা পালন করেন। এদেবালি তার কন্যা রাবেয়া বালা হাতুনকে উসমানীয় সম্রাজ্যের প্রতিষ্ঠাতা উসমানের সাথে বিবাহ দেন।। তিনি একজন সাহসী যোদ্ধা ও ছিলেন।

[থাম্ব|241x241পিক্সেল|মার্বেলে সংরক্ষিত করা [প্রথম উসমান|উসমান গাজীকে শেখ এদাবলির প্রদত্ত পরামর্শ]]

## পরিচিতি
শেখ এদেবালি ছিলেন একজন তুর্কী সূফী। জন্ম ১২০৬ সালে। যিনি বালিয়াহ নামেও পরিচিত। অর্ঘুজ বংশধরদের মধ্যে তিনি ছিলেন খুব প্রভাবশালী একজন সূফী। তিনি আরবের বনু তামিম গোত্রের একটি বংশধর (আরবি: بنو تميم) এবং আল খাতার (আরবি: خاطر) বংশের লোক ছিলেন। এবং সেই যুগের মুসলিম বিশ্বের ধর্মীয় মহলে অত্যন্ত শ্রদ্ধার পাত্র ছিলেন।

## শেখ এদেবালি ও আরতুগ্রুল গাজী
এদাবালি প্রায়শই তার ঘনিষ্ঠ বন্ধু ও উসমান গাজীর পিতা, আরতুগ্রুল গাজীর সাথে ইসলাম এবং আনাতোলিয়ায় মুসলমানদের পরিস্থিতি সম্পর্কে কথাবার্তা বলতেন। উসমান বেশ কয়েকবার এদাবালির ঘরে অতিথি হয়েছিলেন। এদাবালি উসমানের পরামর্শদাতা হন এবং শেষ পর্যন্ত তাকে গাজী তলোয়ার প্রদান করেন। ঐ তলোয়ারটি উসমানের তলোয়ার। যা উসমান গাজী তার প্রতিটি যুদ্ধেই ব্যবহার করতেন। উসমান গাজী বালা হাতুনকে বিয়ের আগেও প্রায় সময় এদেবালির বাড়িতে আসা যাওয়া করতেন। এবং উসমান গাজী এদেবালিকে অনেক সম্মান করতেন।

## উসমান গাজী ও এদেবালি
একটি উল্লিখিত বিবরণে জানা যায়, ওসমান, এদাবালির দরগাতে থাকাকালীন, একটি স্বপ্ন দেখেছিলেন যে এদাবালির বুক থেকে একটি অর্ধ চাঁদ বেরিয়ে এসে তাঁর বুকে মধ্যে প্রবেশ করেছে। এই স্বপ্নটি তাকে উসমানীয় রাজ্য প্রতিষ্ঠার দিকে নিয়ে যায়। এদাবালির কন্যা রাবিয়া বালা হাতুন ১২৮৯ সালে ওসমানের সাথে বিবাহবন্ধনে আবদ্ধ হন।

## ওসমান গাজীকে শেখ এদাবলির পরামর্শ

হে আমার পুত্র! এখন তুমি রাজা! 
এখন থেকে, ক্রোধ আমাদের জন্য; তোমার জন্য শান্তি! 
আমাদের জন্য অসন্তুষ্ট হওয়া; তোমার জন্য দয়া করা! 
আমাদের জন্য অভিযুক্ত করা; তোমার জন্য সহ্য করা ! 
আমাদের জন্য অসহায়তা এবং ত্রুটি; তোমার জন্য সহনশীলতা! 
আমাদের জন্য ঝগড়া; তোমার জন্য, ন্যায়বিচার! 
আমাদের জন্য হিংসা, গুজব, অপবাদ; তোমার জন্য, ক্ষমা!

হে আমার পুত্র!
এখন থেকে আমাদের ভাগ করে নেওয়া; তোমার জন্য ঐক্যবদ্ধ করা। 
আমাদের জন্য, অলসতা; তোমার জন্য সতর্কতা এবং উৎসাহ!

হে আমার পুত্র!
ধৈর্য ধর, সময়ের আগে ফুল ফোটে না। কখনই ভুলে যাবেন না: তোমার পরবর্তী বংশধর বিকাশ লাভ করবে, এবং রাষ্ট্রটিও সমৃদ্ধ হবে!

হে আমার পুত্র!
তোমার বোঝা ভারী, তোমার কাজ কঠিন, তোমার শক্তি একটি চুলের উপর ঝুলছে! আল্লাহ তোমার সহায়ক সহায় হোক!


## এদেবালির বংশধর
তার দুই ছেলে এবং দুই মেয়ে ছিলো। ছেলেরা হচ্ছেন মাহমুদ ও মেহমেদ। এবং মেয়েরা হচ্ছেন রাবেয়া বালা হাতুন

## মৃত্যু
তিনি ১৩২৬ সালে ১২০ বছর বয়সে তুরস্কের বেলিচিক শহরে মৃত্যুবরণ করেন।

## তথ্যসূত্র

বিষয়শ্রেণী:সুফি সাধক
বিষয়শ্রেণী:উসমানীয় ব্যক্তি
বিষয়শ্রেণী:১২০৬-এ জন্ম
বিষয়শ্রেণী:১৩২৬-এ মৃত্যু
বিষয়শ্রেণী:১৩শ শতাব্দীর ইসলামের মুসলিম পণ্ডিত
বিষয়শ্রেণী:আদনানি
বিষয়শ্রেণী:১৩শ শতাব্দীর উসমানীয় সাম্রাজ্যের ব্যক্তি
আবুল কাশেম (টাঙ্গাইলের রাজনীতিবিদ)

**আবুল কাশেম** ( - ১৬ মার্চ ২০২৪) ছিলেন বাংলাদেশের একজন রাজনীতিবিদ ও ব্যবসায়ী। তিনি টাঙ্গাইল-৫ আসনের সংসদ সদস্য ছিলেন।

## প্রাথমিক জীবন
আবুল কাশেম  সালে টাঙ্গাইলের দেলদুয়ারের দেউলী ইউনিয়নের আলালপুর গ্রামে জন্মগ্রহণ করেন। বিবাহিত জীবনে তার চার ছেলে।

## কর্মজীবন
আবুল কাশেম ম্যাক গ্রুপের চেয়ারম্যান ছিলেন।

### রাজনৈতিক জীবন
আবুল কাশেম জাতীয় পার্টির প্রেসিডিয়াম সদস্য ছিলেন।

১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে টাঙ্গাইল-৫ আসন থেকে নির্বাচনে অংশ নিয়ে পরাজিত হন।

২০০১ সালের অষ্টম জাতীয় সংসদ নির্বাচনেও তিনি জাতীয় পার্টির হয়ে ইসলামী জাতীয় ঐক্য ফ্রন্টের প্রার্থী হিসেবে লাঙ্গল প্রতীকে টাঙ্গাইল-৫ আসন থেকে নির্বাচনে অংশ নিয়ে পরাজিত হন।

তিনি ২০০৮ সালের নবম জাতীয় সংসদ নির্বাচনে মহাজোটের প্রার্থী হিসেবে টাঙ্গাইল-৫ আসন থেকে সংসদ সদস্য নির্বাচিত হন।

টেলিফোন বিল খেলাফির অভিযোগে ১৫ ডিসেম্বর ২০০৯ সালে হাইকোর্ট তার সংসদ সদস্য পদ অবৈধ ও বাতিল ঘোষণা করে রায় দেন। আবুল কাশেম সুপ্রিম কোর্টে আপিল করেন। ১৪ ফেব্রুয়ারি ২০১২ সালে হাইকোর্টের রায় বহাল রোখেন সুপ্রিম কোর্টের আপিল বিভাগ। ফলে আবুল কাশেমের সংসদ সদস্য পদ বাতিল হয়ে যায়।

২০২৪ সালের দ্বাদশ জাতীয় সংসদ নির্বাচনে টাঙ্গাইল-৬ আসনে জাতীয় পার্টি থেকে দলীয় প্রতীক নিয়ে নির্বাচনে অংশ নিয়ে তিনি আহসানুল ইসলাম টিটুর কাছে হেরে যান।

## মৃত্যু
আবুল কাশেম ১৬ মার্চ ২০২৪ সালে টাঙ্গাইলে মৃত্যুবরণ করেন।

## তথ্যসূত্র

বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:২০২৪-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:জন্মের সাল অনিশ্চিত
সিঙ্গাপুরের প্রশাসনিক অঞ্চল

**সিঙ্গাপুরের প্রশাসনিক অঞ্চল** হচ্ছে সিঙ্গাপুরের নগর পুনর্ন্নোয়ন কর্তৃপক্ষ কর্তৃক সিঙ্গাপুরের পরিকল্পনায় সহযোগিতা করতে নির্ধারিত সীমানার উপবিভাগ। সময়ের সাথে সাথে, অন্যান্য সরকারি সংস্থাও তাদের প্রশাসনিক কাজে সুবিধার জন্য পাঁচটি বিভাগের নীতি গ্রহণ করেছে, যেমন ২০০০ সালের আদমশুমারীতে করেছে সিঙ্গাপুর পরিসংখ্যান বিভাগ। এই অঞ্চলগুলি আরও ৫৫ টি পরিকল্পনা এলাকায় বিভক্ত করা হয়, যার মধ্যে দুটি অববাহিকা এলাকাও অন্তর্ভুক্ত। আয়তনের দিক থেকে বৃহত্তম অঞ্চলটি হচ্ছে পশ্চিমাঞ্চল, যার আয়তন ২০১২.৩ বর্গ কিমি। পশ্চিমাঞ্চল ২০১৮ সালে ৯৮২,৭৭৪ জন বাসিন্দা নিয়ে সবচেয়ে জনবহুল এলাকা ছিলো।

কিছু সরকারি সংস্থা তাদের প্রয়োজনে এভাবে বিভক্ত করলেও, এই অঞ্চলগুলি প্রশাসনিকবিভাগ নয়। প্রশাসনিক প্রয়োজনে সিঙ্গাপুরকে পাঁচটি জেলাতে বিভক্ত করা হয়েছে এবং আরও উপবিভাগে ভাগ করা হয়েছে যেগুলো পরিষদ দ্বারা পরিচালিত যার প্রধান একজন মেয়র। এই উপবিভাগগুলি আঞ্চলিক উপবিভাগগুলি থেকে ভিন্ন। জেলাগুলির সীমা নির্ধারন নির্বাচনী সংস্কারে পরিবর্তন হলেও অঞ্চলগুলির সীমানা সময়ের সাথে সাথে স্থিতিশীল হয়।

## অঞ্চলের তালিকা

## আরও দেখুন
* সিঙ্গাপুরের পরিকল্পনা অঞ্চল
* সিঙ্গাপুরের প্রশাসনিক বিভাগ

## তথ্যসূত্র

## বহিঃসংযোগ
*নগর পুনর্ন্নোয়ন কর্তৃপক্ষ
*গুগল ম্যাপ

বিষয়শ্রেণী:সিঙ্গাপুর
বিষয়শ্রেণী:সিঙ্গাপুরের অঞ্চল
বিষয়শ্রেণী:সিঙ্গাপুরের উপবিভাগ
বিষয়শ্রেণী:সিঙ্গাপুরের নগর পরিকল্পনা
অ্যারোম্যাটিক হাইড্রোকার্বন

[150px|ডান|থাম্ব| [বেনজিন, যা একটি **অ্যারোম্যাটিক হাইড্রোকার্বন**]]

অ্যারোমেটিক শব্দটি গ্রিক শব্দ অ্যারোমা (Aroma) থেকে এসেছে। অ্যারোমেটিক নামকরনের পেছনে একটি কারণ রয়েছে। বিজ্ঞানীরা প্রথম যে অ্যারোমেটিক যৌগগুলো খুঁজে পেয়েছিলেন সেগুলো ছিল সুগন্ধিযুক্ত। আর সুগন্ধিযুক্ত কে ইংরেজিতে বলে aromatic বা aroma। আর তাই ঐ যৌগগুলোর গাঠনিক সংকেত এর মতো গাঠনিক সংকেত বিশিষ্ট সকল যৌগগুলোর নামই অ্যারোমেটিক রাখা হয়। অ্যারোমেটিক যৌগগুলোর মধ্যে সবচেয়ে পরিচিত হলো বেনজিন(C6H6), ন্যাপথ্যালিন(C10H8)এবং অ্যানথ্রাসিন(C14H10)^১।অ্যারোমেটিক যৌগগুলো সাধারণত 5, 6 অথবা 7 সদস্যের সমতলীয় যৌগ। অর্থাৎ হাইড্রোকার্বন গুলোকে একটি সুষম পঞ্চভূজ,ষড়ভুজ অথবা সপ্তভূজ দিয়ে গাঠনিক বন্ধন বোঝানো হয়। এ যৌগগুলোতে একান্তর দ্বিবন্ধন থাকে।অর্থাৎ একটি একক বন্ধনের পরে একটি দ্বিবন্ধন থাকে। অ্যারোমেটিক যৌগে কখনো ত্রিবন্ধন ব্যবহৃত হয় না।সকল অ্যারোমাটিক যৌগগুলোকে হাকেল নীতি অনুসারে (4n+2) সংখ্যক সঞ্চারণশীল পাই ইলেক্ট্রন যৌগ দ্বারা চিহ্নিত করা যায়।এছাড়া কিছু ব্যতিক্রম ছাড়া সকল অ্যারোমাটিক যৌগগুলোকে এদের সাধারণ সঙ্কেত দ্বারা প্রকাশ করা যায়।সেটি হলো (C4r+2H2r+4) যেখানে r=বলয় সংখ্যা। তবে সকল অ্যারোমেটিক যৌগ এরোমেটিক হাইড্রোকার্বন নয় কেননা অ্যারোমেটিক হাইড্রোকার্বন হতে হলে সেটিকে হাইড্রোজেন ও কার্বন দিয়ে গঠিত হতে হবে তবে এর মধ্যে যদি কার্বন এবং হাইড্রোজেন বাদে অন্য কোন মৌল যেমন অক্সিজেন বা অন্য কোনো মৌল থাকে তবে সে ক্ষেত্রে অ্যারোমেটিক যৌগের সকল শর্ত পূরণ করলেও সেটিকে আরোমেটিক হাইড ওকার্বন বলা যাবে না ।

## তথ্যসূত্র

বিষয়শ্রেণী:কার্বন যৌগ
জিমি ক্যামেরন

**ফ্রান্সিস জেমস ক্যামেরন** (; জন্ম: ২২ জুন, ১৯২৩ - মৃত্যু: ১০ জুন, ১৯৯৪) জ্যামাইকার কিংস্টন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৪৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন **জিমি ক্যামেরন**।

## প্রথম-শ্রেণীর ক্রিকেট
১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত জিমি ক্যামেরনের প্রথম-শ্রেণীর খেলোয়াড়ী জীবন চলমান ছিল। জিমি ক্যামেরন ডানহাতে মাঝারিসারি কিংবা নিচেরসারিতে ব্যাটিংয়ে নামতেন। ডানহাতে অফ ব্রেক বোলিং করতে পারতেন তিনি। প্রথম-শ্রেণীর খেলোয়াড়ী জীবন বেশ বৈচিত্র্যময় ছিল তার। মাত্র ২১টি প্রথম-শ্রেণীর ক্রিকেট খেলায় অংশ নিয়েছেন তিনি। তন্মধ্যে ১৪টি খেলাই ১৯৪৮-৪৯ মৌসুমে ভারত, পাকিস্তান ও সিলন সফরে হয়েছিল। অন্য চারটি ১৯৫৪ সালে ইংল্যান্ড যাবার পথে কানাডা সফরে খেলেছিলেন তিনি।

এক সময়ে কানাডায় অধ্যয়ন করেছেন। জ্যামাইকার পক্ষে মাত্র দুইটি প্রথম-শ্রেণীর ক্রিকেট খেলায় অংশগ্রহণের পর ভারত গমনের জন্যে মনোনীত হন।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১০ নভেম্বর, ১৯৪৮ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৪ ফেব্রুয়ারি, ১৯৪৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।

টেস্ট ক্রিকেটে অভিষেক ঘটা খেলাটি তার নিজস্ব পঞ্চম প্রথম-শ্রেণীর ক্রিকেট খেলা ছিল। ঐ সিরিজে উচ্চ রান সংগ্রহের খেলায় ব্যাটসম্যানদের আধিপত্য লক্ষ্য করা যায়। প্রায়শই ওয়েস্ট ইন্ডিয়ান ফাস্ট বোলিং উপেক্ষিত হয়। ক্যামেরন নিচেরসারিতে ব্যাটিংয়ে নামতেন ও বিকল্প বোলার হিসেবে ব্যবহৃত হতেন। বোম্বেতে অনুষ্ঠিত দ্বিতীয় টেস্টে অপরাজিত ৭৫ রানের ইনিংস খেলে দলকে উপর্যুপরি ৬০০ রানের অধিক রানে স্ফীত করতে অংশ নেন। পাঁচ টেস্টের সবকটিতেই অংশ নিয়ে মাত্র তিন উইকেট পেয়েছিলেন তিনি।

এ সফর শেষে পরবর্তী পাঁচ বছর প্রথম-শ্রেণীর খেলা থেকে দূরে সরে থাকেন জিমি ক্যামেরন। এরপর ১৯৫৯-৬০ মৌসুমে জ্যামাইকার পক্ষে আর একটিমাত্র প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলার বাইরে অধিকাংশ খেলাই ইংল্যান্ডের লীগ ক্রিকেটে খেলেছেন।

## ব্যক্তিগত জীবন
জিমি ক্যামেরনের জ্যেষ্ঠ ভ্রাতা জন ক্যামেরন ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছিলেন এবং জ্যামাইকা, সমারসেট ও কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। তাদেরই পিতা জন যোসেফ ক্যামেরন জ্যামাইকার প্রতিনিধিত্ব করেন ও ১৯০৬ সালে ওয়েস্ট ইন্ডিজের সদস্যরূপে প্রথমবারের মতো দলকে নিয়ে ইংল্যান্ড সফরে যান।

১০ জুন, ১৯৯৪ তারিখে ৭০ বছর বয়সে জ্যামাইকার কিংস্টন এলাকায় জিমি ক্যামেরনের দেহাবসান ঘটে।

## তথ্যসূত্র

## আরও দেখুন
* বার্টি ক্লার্ক
* ডেনিস অ্যাটকিনসন
* ওয়েস্ট ইন্ডিয়ান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯২৩-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:জ্যামাইকান ক্রিকেটার
২৫নং ওয়ার্ড, ঢাকা উত্তর সিটি কর্পোরেশন

**ডিএনসিসি ওয়ার্ড নং-২৫** ঢাকা উত্তর সিটি করপোরেশনের একটি প্রশাসনিক ওয়ার্ড। ঢাকা উত্তর সিটি কর্পোরেশনের এর অঞ্চল-৩ এর অধীনে ওয়ার্ড নং-২৫ অবস্থিত। সংযুক্ত ঢাকা সিটি কর্পোরেশনের অধীনে এই ওয়ার্ড নং ছিল- ৩৮, যা এখন বিলুপ্ত।। ওয়ার্ডটি বাংলাদেশ জাতীয় সংসদের ঢাকা ১২ আসনের অন্তর্গত। বর্তমানে ডিএনসিসি ওয়ার্ড নং-২৫ এর ১ ফেব্রুয়ারি ২০২০ সালে নব নির্বাচিত কাউন্সিলর আবদুল্লাহ আল মঞ্জুর এবং সংরক্ষিত মহিলা আসন-৯ এর (ওয়ার্ড নং-২৪,২৫,৩৫) পূন নির্বাচিত কাউন্সিলর নাজমুন নাহার হেলেন।

## এলাকা
ওয়ার্ডটির আয়তন ১.২১৮ বর্গ কি.মি.।
ওয়ার্ডটির আওতাধীন এলাকাসমূহঃ
* পশ্চিম নাখালপাড়া
* পূর্ব নাখালপাড়া
* শাহীনবাগ
* আরজতপাড়া
* তেজগাঁও সিভিল এভিয়েশন এলাকা
* এলেনবাড়ি এলাকা

## কাউন্সিলর ও নির্বাচনী ফলাফল

;নির্বাচনের ফলাফল

## তথ্যসূত্র

## বহিঃসংযোগ

বিষয়শ্রেণী:ঢাকা উত্তর সিটি কর্পোরেশনের ওয়ার্ড
উমা বসু

**উমা বসু (হাসি)** (২২  জানুয়ারি ১৯২১ - ২২  জানুয়ারি ১৯৪২) বাংলার সঙ্গীত জগতের এক অবিস্মরণীয় সঙ্গীত শিল্পী। তিনি আচার্য দিলীপকুমার রায়, ভীষ্ম‌দেব চ‌ট্টোপাধ্যায়দের সু‌যোগ্যা ছাত্রী‌। মাত্র ২১ বছর বেঁচে ছিলেন তিনি।

## জন্ম ও সঙ্গীতজীবন
তিনি কলকাতার প্রভা বসু (মিত্র) এবং ধরণী বসুর কন্যা। পিতা ধরণীকুমার ছিলেন খ্যাতনামা স্থপতি এবং কলকাতা পৌরসভার কাউন্সিলর। গানের জগতে প্রথম জীবনে হরেন্দ্রনাথ চট্টোপাধ্যায়ের কাছে সঙ্গীত শিক্ষা করেন। পরবর্তী কালে দিলীপকুমার রায়ের সংস্পর্শে তার সঙ্গীত-প্রতিভা পূৰ্ণমাত্রায় বিকশিত হয়। হায়দ্রাবাদের স্যার আকবর হায়দরির সভাকবি আমজদের গজল গেয়ে তিনি দক্ষিণ ভারতে প্ৰভূত জনপ্রিয়তা অর্জন করেন। দিলীপকুমারের ব্যবস্থাপনায় ভীষ্মদেব চট্টোপাধ্যায়ের কাছে গান শিখে তার কণ্ঠ আরও পরিশীলিত হয় এবং সমগ্ৰ ভারতে তিনি অনন্য সাধারণ কণ্ঠশিল্পীরূপে পরিচিত হন। ১৩ বছর বয়সে গাওয়া রবীন্দ্রনাথের দুটি গান *সেই ভাল, সেই ভাল* এবং *তোমার সুর শুনায়ে যে ঘুম ভাঙ্গাও* দিনেন্দ্রনাথ ঠাকুরের তত্ত্বাবধানে রেকর্ড করা হয়। দিলীপকুমারের রচিত ও সুরারোপিত গানগুলি শিখে তা প্রায় সবই রেকর্ড করে গেছেন। মহাত্মা গান্ধী তার সঙ্গীতে মুগ্ধ হয়ে তাকে ‘নাইটিঙ্গেল অব বেঙ্গল’ নামে আখ্যা দেন। ওস্তাদ ফৈয়াজ খাঁ, স্বনামধন্য গায়িকা তথা বাইজী কেশরীবাঈ ও মোতিবাঈয়ের কাছেও তিনি উচ্চ প্রশংসা পান।

## মৃত্যু
২১ বছর বয়সে ১৯৪২ সালে ২২ জানুয়ারি তার মৃত্যু হয়।

## গান
* আজ ফাগুনের প্রথম দিনে (১৯৩৮)
* আকাশের চাঁদ মাটির ফুলেতে (১৯৪৩)
* রূপে বর্ণে গন্ধে (১৯৪০)
* কে তোমারে জানাতে পারে (১৯৪৩)
* জীবনে মরণে এসো (১৯৪০)
* চাঁদ কাহে চামেলি গো হে নিরুপমা (১৯৩৮)
* ঝরানো পাতার পথে (১৯৩৮)
* নীল পরী (১৯৪০)
* আঁধারের ডোরে গাঁথা (১৯৪২) 
* প্রকৃতির ঘোমটাখানি খোল (১৯৩৭)
* তোমায় গুণী জেনো শুনি (১৯৩৭)
* রাঙাজবায় কাজকি মা তোরে (১৯৪৩)
* মন তুমি কৃষি কাজ জানো না (১৯৩৭)
* নির্ঝরিণী (১৯৪০)
* আজি তোমার কাছে ভাসিয়া যেয়ে (১৯৩৭)
* ও আমার মন ভোলানো (১৯৩৯)
* মধু মুরলি বাজে (১৯৪০)

## তথ্যসূত্র

* সংসদ বাঙালি চরিতাভিধান, প্রথম খণ্ড, পঞ্চম সংস্করণ, তৃতীয় মুদ্রণ, পৃষ্ঠা: ১০০ - ISBN 978-81-7955-135-6

বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯২১-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:বাঙালি হিন্দু
বিষয়শ্রেণী:কলকাতার সঙ্গীতজ্ঞ
মহম্মদ শরিফ

**মহম্মদ শরিফ**, যিনি **শরিফ চাচা** নামে পরিচিত, ভারতের উত্তরপ্রদেশের একজন বাইসাইকেল মেকানিক ও সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন।

## জীবনী
মহম্মদ শরিফের বড় ছেলে মহম্মদ রইস খান ১৯৯২ সালে সুলতানপুর যাওয়ার পথে খুন হয়েছিলেন। তার বেওয়ারিশ লাশ পড়ে ছিল রাস্তায়। এটি পশুদের পেটের খোরাকে পরিণত হয়েছিল। এই ঘটনার পর মহম্মদ শরিফ বেওয়ারিশ লাশের শেষকৃত্য সম্পাদনের দায়িত্ব গ্রহণ করেন। তিনি বেওয়ারিশ লাশের সন্ধানে থানা, হাসপাতাল, রেলওয়ে স্টেশন ও মর্গে যেয়ে থাকেন। ৭২ ঘণ্টার মাঝে বেওয়ারিশ লাশের দাবি নিয়ে কেউ না আসলে পুলিশ সেই লাশ তার কাছে সমর্পণ করে। তিনি অনেকবার আর্থিকভাবে বাধার সম্মুখীন হলেও তিনি তার কাজ থেকে বিরত হন নি।

মহম্মদ শরিফ লাশের ধর্মানুসারে প্রতিটি লাশের শেষকৃত্য সম্পাদন করে থাকেন। তিনি ফৈজাবাদ ও এর আশেপাশের এলাকার ২৫,০০০ এরও বেশি লাশের শেষকৃত্য সম্পাদন করেছেন তিনি। তিনি *সত্যমেভ জয়তে* অনুষ্ঠানেও উপস্থিত হয়েছিলেন।

মহম্মদ শরিফ সমাজসেবায় অবদানের জন্য তিনি ২০২০ সালে পদ্মশ্রী লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ব্যক্তি
বিষয়শ্রেণী:পদ্মশ্রী প্রাপক
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:ফৈজাবাদের ব্যক্তি
অরুণোদয় মণ্ডল

**অরুণোদয় মণ্ডল**, যিনি **সুন্দরবনের সুজন** নামে পরিচিত, ভারতের পশ্চিমবঙ্গের একজন চিকিৎসক। চিকিৎসাক্ষেত্রে অবদানের জন্য ২০২০ সালে তাকে পদ্মশ্রী প্রদান করা হয়েছিল।

## জীবনী
অরুণোদয় মণ্ডল উত্তর চব্বিশ পরগণা জেলার বিরাটিতে বসবাস করেন। তিনি বি. সি. রায় শিশু হাসপাতালের ডাক্তার ছিলেন। ১৯৮০ সালে তিনি চাকরি ছেড়ে দেন ও বিরাটিতে নিজ চেম্বারে রোগী দেখা শুরু করেন।

প্রত্যেক শনিবারে অরুণোদয় মণ্ডল উত্তর চব্বিশ পরগণার সাহেবখালি গ্রামে যান। সেখানে যেতে তার সময় লাগে ছয় ঘণ্টা। এরপর, রবিবারে তিনি সেখানে চিকিৎসা সেবা প্রদান করেন। তার রোগীদের ৮০% ই গরিব তিনি তাদের বিনামূল্যে চিকিৎসা ও ওষুধ প্রদান করেন। সারাদিন চিকিৎসা সেবা প্রদান করে রাতে তিনি ফিরে আসেন নিজ বাড়িতে।

এখন পর্যন্ত অরুণোদয় মণ্ডল চার হাজারেরও বেশি মানুষকে চিকিৎসা সেবা প্রদান করেছেন। ২০০০ সালে তিনি সেখানে সুজন নামের একটি দাতব্য চিকিৎসালয় প্রতিষ্ঠা করেন। এছাড়া, তিনি চিকিৎসা শিবির ও রক্তদান শিবিরের আয়োজন করে থাকেন।

২০২০ সালে চিকিৎসাক্ষেত্রে অবদানের জন্য অরুণোদয় মণ্ডলকে পদ্মশ্রী প্রদান করা হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় চিকিৎসক
বিষয়শ্রেণী:পদ্মশ্রী প্রাপক
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:বাঙালি চিকিৎসক
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:পশ্চিমবঙ্গের চিকিৎসক
লাওসের প্রদেশ

লাওস বা সরকারীভাবে *লাও গণতান্ত্রিক প্রজাতন্ত্র* রাষ্ট্রটিতে মোট ১৭টি প্রদেশ (লাও: ແຂວງ, *খেওং*, *খ্বাং* বা *খৌয়েং*), একটি দাপ্তরিক এলাকা (কাম্ফেং নাখোন) তথা ভিয়েনতিয়েন রাজধানী শহর পৌরসভা (ນະຄອນຫຼວງ, নাখোন লুয়াং, বা *না কোণ ল্বাং ভিয়েনতিয়েন*) রয়েছে৷ ১৯৯৪ খ্রিস্টাব্দে সাইসম্বুনে একটি বিশেষ মর্যাদাযুক্ত প্রশাসনিক এলাকা  (ເຂດພິເສດ, *ক্ষেত ফিসেট*) গঠন করা হলেও ১৩ই জানুয়ারি ২০০৬ খ্রিস্টাব্দে তার বিশেষ অঞ্চলের মর্যাদা লুপ্ত করা হয়৷ ২০১৩ খ্রিস্টাব্দ নাগাদ পূর্বতন সাইসম্বুন বিশেষ অঞ্চলের বেশ কিছুটা অঞ্চল নিয়ে সাইসম্বুন প্রদেশ গঠন করা হয়৷

## লাওসের প্রদেশ ও দাপ্তরিক এলাকা

### জনসংখ্যা
প্রতিটি প্রদেশের জনসংখ্যা ২০১৫ খ্রিস্টাব্দের জনগণনায় নথিভুক্ত করা রয়েছে৷

## ইতিহাস
১৯৮৯ খ্রিস্টাব্দে ভিয়েনতিয়েন প্রদেশ থেকে ভিয়েনতিয়েন রাজধানী অঞ্চলকে আলাদা করা হয় এবং নতুন ভিয়েনতিয়েন প্রদেশের রাজধানী মুয়াং ফনহঙে স্থানান্তরিত করা হয়৷ ১৯৯৪ খ্রিস্টাব্দে বালিখামসাই, ভিয়েনতিয়েন ও সিয়াংখুয়াং প্রদেশ থেকে কিছু কিছু অঞ্চল নিয়ে সাইসম্বুন বিশেষ অঞ্চল গঠন করা হয়৷ ২০০৬ খ্রিস্টাব্দে সাইসম্বুন থেকে বিশেষ অঞ্চলের মর্যাদা লোপ করা হয় এবং ঐ প্রদেশের লঙসান, সাইসম্বুন, ফুন এবং হোম জেলা ভিয়েনতিয়েন প্রদেশের সাথে ও থাতোম জেলা সিয়াংখুয়াং প্রদেশের সাথে যুক্ত করা হয়৷

## প্রশাসনিক অধোস্তর
লাওসের প্রতিটি জেলা একাধিক জেলায় (মুয়াঙ) ও প্রতিটি জেলা একাধিক গ্রামসমষ্টি (বান) নিয়ে গঠিত৷

## ভূগোল
প্রদেশগুলিকে তিনটি স্তরে ভাগ করা যায় যথা, উত্তর (ফংসালি থেকে সৈন্যবুলি, লুয়াং প্রাবাং ও সিয়াংখুয়াং পর্যন্ত), কেন্দ্রীয় (ভিয়েনতিয়েন ও বালিখামসাই) এবং দক্ষিণ (খাম্মুয়ান থেকে চামপাসাক অবধি)৷

## তথ্যসূত্র


প্রদেশ, লাওস
লাওস ১
বিষয়শ্রেণী:দেশের প্রশাসনিক উপবিভাগের তালিকা
আলীনগর ইউনিয়ন, কালকিনি

**আলীনগর ইউনিয়ন** বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ১৩টি গ্রাম নিয়ে গঠিত। কালকিনি উপজেলা সদর থেকে আলীনগর ইউনিয়নের দুরত্ব ৮ কিলোমিটার। আলীনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে।

## ভৌগোলিক উপাত্ত
আলীনগর ইউনিয়নের মোট আয়তন ৪,৯৪০ একর বা ২০ বর্গ কিলোমিটার। গ্রামের সংখ্যা ১৩টি। ঘরবাড়ির সংখ্যা ৩,২২১টি।

হাট-বাজার রয়েছে ৩টি। ইউনিয়ন স্বাস্থ্য কমপ্লেক্স ১টি এবং কমিউনিটি ক্লিনিক রয়েছে ৩টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী আলীনগর ইউনিয়নের ৩,২২১টি পরিবারে মোট জনসংখ্যা ১৫,০৮৮ জন এবং প্রতি বর্গ কিলোমিটারে ৭৫০ জন লোক বাস করে। এদের মধ্যে ৭,২৭১ জন পুরুষ ও ৭,৮১৭ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৩,৮০৫ জন ও হিন্দু ধর্মালম্বী ১,২৮৩ জন।

## শিক্ষা
২০১১ সালের হিসেব অনুযায়ী আলীনগর ইউনিয়নের সাক্ষরতার হার ৩৮.৫% (পুরুষ ৪০.৮%, মহিলা-৩৬.৪%)। এ ইউনিয়নে ১টি মাদ্রাসা, ৮টি মাধ্যমিক বিদ্যালয়, ৬টি সরকারি প্রাথমিক বিদ্যালয় এবং ৪টি বেসরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:কালকিনি উপজেলার ইউনিয়ন
এনায়েতনগর ইউনিয়ন, কালকিনি

**এনায়েতনগর ইউনিয়ন** বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ২৮টি গ্রাম নিয়ে গঠিত। এনায়েতনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে।

## ভৌগোলিক উপাত্ত
এনায়েতনগর ইউনিয়নের মোট আয়তন ৫,৭৮৫ একর বা ২৩.৪১ বর্গ কিলোমিটার। গ্রামের সংখ্যা ২৮টি। ঘরবাড়ির সংখ্যা ৫,১০৭টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী এনায়েতনগর ইউনিয়নের ৫,১০৭টি পরিবারে মোট জনসংখ্যা ২৫,১১৬ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,৩৫০ জন পুরুষ ও ১২,৭৬৬ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৪,২৭৪ জন, হিন্দু ধর্মালম্বী ৮৪১ জন ও খ্রিস্টান ধর্মালম্বী ১ জন।

## শিক্ষা
২০১১ সালের হিসেব অনুযায়ী এনায়েতনগর ইউনিয়নের সাক্ষরতার হার ৪০.৭% (পুরুষ ৪৩.৩%, মহিলা-৩৮.১%)। এ ইউনিয়নে ১টি মাদ্রাসা, ৩টি মাধ্যমিক বিদ্যালয় এবং ৬টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:কালকিনি উপজেলার ইউনিয়ন
শিকারমঙ্গল ইউনিয়ন

**শিকারমঙ্গল ইউনিয়ন** বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত।

## ভৌগোলিক উপাত্ত
শিকারমঙ্গল ইউনিয়নের মোট আয়তন ২,৫২৫ একর বা ১০.২২ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ২,২৫৭টি।

হাট-বাজার রয়েছে ২টি। মসজিদের সংখ্যা ৪৯টি এবং মন্দিরের সংখ্যা ১১টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শিকারমঙ্গল ইউনিয়নের ২,২৫৭টি পরিবারে মোট জনসংখ্যা ১১,১৮৯ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৩৪৭ জন পুরুষ ও ৫,৮৪৩ জন মহিলা এবং লিঙ্গ অনুপাত ৯২। মুসলিম ধর্মালম্বী ৯,৮০৭ জন ও হিন্দু ধর্মালম্বী ১,৩৮২ জন।

## শিক্ষা
২০১১ সালের হিসেব অনুযায়ী শিকারমঙ্গল ইউনিয়নের সাক্ষরতার হার ৫০.৪% (পুরুষ ৫১.৮%, মহিলা-৪৯.২%)। এ ইউনিয়নে ১টি মাদ্রাসা, ১টি মাধ্যমিক বিদ্যালয় এবং ৮টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:কালকিনি উপজেলার ইউনিয়ন
আব্দুল মুয়ীদ চৌধুরী

**আব্দুল মুয়ীদ চৌধুরী** একজন বাংলাদেশি সরকারি কর্মকর্তা। তিনি ২০০১ সালে সাবেক প্রধান বিচারপতি এবং তত্ত্বাবধায়ক সরকার সাবেক প্রধান উপদেষ্টা লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব পালন করেন। তিনি বর্তমানে বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পালন করছেন।

## প্রারম্ভিক জীবন
আব্দুল মুয়ীদ ১৯৬৪ সালে ঢাকা বিশ্ববিদ্যালয়ের ইতিহাস বিভাগ থেকে স্নাতক সম্পন্ন এবং ১৯৬৫ সালে একই বিশ্ববিদ্যালয় থেকে আধুনিক ইতিহাস বিষয়ে স্নাতকোত্তর ডিগ্রি অর্জন করেন। ১৯৮০ থেকে ১৯৮১ সাল পর্যন্ত নয় মাস তিনি যুক্তরাষ্ট্রের টেনেসি বিশ্ববিদ্যালয় থেকে ফুলব্রাইট বৃত্তির অধীনে লোকশাসন বিষয়ে শিক্ষালাভ করেন।

## কর্মজীবন
আব্দুল মুয়ীদ ১৯৬৭ সালে পাকিস্তান সিভিল সার্ভিসে (বর্তমান বাংলাদেশ সিভিল সার্ভিস) যোগদান করেন। তিনি ১৯৭৫ থেকে ১৯৭৮ সাল পর্যন্ত বৃহত্তর ফরিদপুর জেলা ও ১৯৭৮ থেকে ১৯৮০ সাল পর্যন্ত বৃহত্তর ঢাকা জেলার ডেপুটি কমিশনার এবং ১৯৮৪ থেকে ১৯৮৬ সাল পর্যন্ত চট্টগ্রাম বিভাগের কমিশনার ছিলেন। ১৯৮৬ সালের ১৫ মার্চ থেকে ১৯৮৮ সালের ৬ নভেম্বর পর্যন্ত তিনি বগুড়ায় পল্লী উন্নয়ন একাডেমী মহাপরিচালকের দায়িত্ব পালন করেন। ১৯৮৯ সালে তিনি *মুয়ীদ কমিটি*র চেয়ারম্যান ছিলেন। ১৯৯৪ থেকে ২০০০ সাল পর্যন্ত তিনি বিভিন্ন মন্ত্রণালয় ও বিভাগের সচিব হিসেবে দায়িত্ব পালন করে অবসর গ্রহণ করেন। ৩৩ বছরের কর্মজীবনে তিনি বিমান বাংলাদেশ এয়ারলাইন্স, জাতীয় রাজস্ব বোর্ড, অভ্যন্তরীণ সম্পদ বিভাগসহ বিভিন্ন বিভাগ ও দপ্তরের প্রধান হিসেবে দায়িত্ব পালন করেন।

২০০০ থেকে ২০০৬ সাল পর্যন্ত তিনি বেসরকারি সংস্থা ব্র্যাকের প্রধান পরিচালন কর্মকর্তা ছিলেন। ২০০১ সালের ১৬ জুলাই তিনি লতিফুর রহমান নেতৃত্বাধীন তত্ত্বাবধায়ক সরকারের উপদেষ্টা হিসেবে দায়িত্ব গ্রহণ করেন এবং ১০ অক্টোবর পর্যন্ত মন্ত্রীর পদমর্যাদায় বাংলাদেশের খাদ্যমন্ত্রীসহ বিভিন্ন মন্ত্রণালয়ের দায়িত্বে ছিলেন।

২০২৪ সালের ১৯ আগস্ট তিনি বিমান বাংলাদেশ এয়ারলাইন্সের পরিচালনা পর্ষদের চেয়ারম্যান হিসেবে দায়িত্ব পান। আব্দুল মুয়ীদ চৌধুরী বর্তমান অন্তর্বর্তীকালীন সরকারের জনপ্রশাসন সংস্কার কমিশনের প্রধান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশের সচিব
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশের ভূমি উপদেষ্টা
বিষয়শ্রেণী:ফরিদপুর জেলার ব্যক্তি
এ. এন. এম. ইউসুফ

**এ. এন. এম. ইউসুফ** (১৯১৮-২০০৯) বাংলাদেশ মুসলিম লীগের রাজনীতিবিদ, আইনজীবী ও মৌলভীবাজার-২ আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনের সংসদ সদস্য।

## জন্ম ও প্রাথমিক জীবন
এ. এন. এম. ইউসুফ ১৯১৮ সালে মৌলভীবাজারের কুলাউড়ার দাউদপুর গ্রামে গ্রামে। তিনি সিলেট গভর্ণমেন্ট হাই স্কুলে লেখাপড়া করেন। পাকিস্তান উত্তর প্রবেশিকা পরীক্ষা উত্তীর্ণ হয়ে মোক্তারশীপ পাশ করে ঢাকায় আইন ব্যবসা শুরু করেন। এর পর ঢাকা বিশ্ববিদ্যালয়ের অধীনে কৃতিত্বের সাথে বিএ,এলএলবি ও এমএ পাশ করেন।

## রাজনৈতিক ও কর্মজীবন
ইউসুফ ১৯৪৭ সালের সিলেট রেফারেন্ডাম (গণভোট) আন্দোলনে মুসলিম লীগ ‘ভলানটিয়ার' কোরের আঞ্চলিক অধিনায়কের নেতৃত্ব দেন। ১৪ ফেব্রুয়ারি ১৯৭১ সালে তদানীন্তন পূর্ব পাকিস্তান প্রাদেশিক (কনভেনশন) মুসলিম লীগের সাধারণ সম্পাদক নির্বাচিত হন। স্বাধীনতার পর বাংলাদেশ মুসলিম লীগের সহ-সভাপতি নির্বাচিত হন। ৭২-৭৪ সাল পর্যন্ত রাজনৈতিক কারণে কারাবরণ করেন।

১৯৬৪ সালের সাম্প্রদায়িক দাংগার সময় নিউ টাউন শান্তি কমিটির আহ্বায়ক ছিলেন।

১৯৬৮-১৯৭১ সাল পর্যন্ত তিনি ঢাকা ন্যাশনাল মেডিকেল ইনষ্টিটিউট হাসপাতালের সম্পাদক, ১৯৭৯-৮১ সাল পর্যন্ত উক্ত হাসপাতালের গভর্ণিং বডির সহসভাপতি হিসেবে দায়িত্ব পালন করেন। তিনি ঢাকাস্থ কুলাউড়া সমিতির প্রতিষ্ঠাতা আহ্বায়ক, ছিলেন।

১৯৬২, ৬৫, ৭৯ এবং ৮৬ এর পার্লামেন্ট নির্বাচনে কুলাউড়া থেকে তিনি অংশ গ্রহণ করেন। তিনি মৌলভীবাজার-২ আসন থেকে বাংলাদেশ মুসলিম লীগের প্রার্থী হিসেবে ১৯৮৬ সালের তৃতীয় জাতীয় সংসদ নির্বাচনের সংসদ সদস্য।

## মৃত্যু
এ. এন. এম. ইউসুফ ২২ অক্টোবর ২০০৯ সালে ঢাকার মগবাজারের রাশমনো ক্লিনিকে মৃত্যুবরণ করেন।

## আরও দেখুন

* তৃতীয় জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* তৃতীয় জাতীয় সংসদ সদস্যদের তালিকা (১৯৮৬)-*[[জাতীয় সংসদ]]*

বিষয়শ্রেণী:১৯১৮-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশ মুসলিম লীগের রাজনীতিবিদ
বিষয়শ্রেণী:তৃতীয় জাতীয় সংসদ সদস্য
সাহেবরামপুর ইউনিয়ন

**সাহেবরামপুর ইউনিয়ন** বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। সাহেবরামপুর ইউনিয়নের উপর দিয়ে আড়িয়াল খাঁ নদী প্রবাহিত হয়েছে।

## ভৌগোলিক উপাত্ত
সাহেবরামপুর ইউনিয়নের মোট আয়তন ৫,৬৬৮ একর বা ২২.৯৪ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৪,৩২৮টি।

এ ইউনিয়নে ১৫ কিলোমিটার পাকারাস্তা ও ৮৯ কিলোমিটার কাঁচারাস্তা রয়েছে। হাট-বাজার রয়েছে ৬টি। মসজিদের সংখ্যা ১৭৫টি এবং মন্দিরের সংখ্যা ১টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী সাহেবরামপুর ইউনিয়নের ৪,৩২৮টি পরিবারে মোট জনসংখ্যা ১৯,৬৭৮ জন এবং প্রতি বর্গ কিলোমিটারে ৮৬০ জন লোক বাস করে। এদের মধ্যে ৯,২৮১ জন পুরুষ ও ১০,৩৯৭ জন মহিলা এবং লিঙ্গ অনুপাত ৮৯। মুসলিম ধর্মালম্বী ১৯,৪৩৯ জন, হিন্দু ধর্মালম্বী ২২৯ জন ও খ্রিস্টান ধর্মালম্বী ১০ জন।

## শিক্ষা
২০১১ সালের হিসেব অনুযায়ী সাহেবরামপুর ইউনিয়নের সাক্ষরতার হার ৫৫.৬% (পুরুষ ৫৬.১%, মহিলা-৫৫.২%)। এ ইউনিয়নে ২টি কলেজ, ১১টি মাদ্রাসা, ৫টি মাধ্যমিক বিদ্যালয়, ১৫টি সরকারি প্রাথমিক বিদ্যালয় এবং ৭টি কিন্ডার গার্টেন রয়েছে।

## তথ্যসূত্র

বিষয়শ্রেণী:কালকিনি উপজেলার ইউনিয়ন
রমজানপুর ইউনিয়ন

**রমজানপুর ইউনিয়ন** বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত। মাদারীপুর শহর থেকে এ ইউনিয়নের দূরত্ব ২৫ কিলোমিটার এবং কালকিনি শহর থেকে দূরত্ব ১০ কিলোমিটার। রমজানপুর ইউনিয়নের উপর দিয়ে পালরদী নদী প্রবাহিত হয়েছে।

## ভৌগোলিক উপাত্ত
রমজানপুর ইউনিয়নের মোট আয়তন ৪,৮১৭ একর বা ১৯.৫০ বর্গ কিলোমিটার। গ্রামের সংখ্যা ৯টি। ঘরবাড়ির সংখ্যা ৩,৯৭০টি।

এ ইউনিয়নে হাট-বাজার রয়েছে ৪টি। মসজিদের সংখ্যা ৫টি এবং মন্দিরের সংখ্যা ১টি।

## জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী রমজানপুর ইউনিয়নের ৩,৯৭০টি পরিবারে মোট জনসংখ্যা ১৮,৩৫০ জন এবং প্রতি বর্গ কিলোমিটারে ৯৪০ জন লোক বাস করে। এদের মধ্যে ৮,৭৮৪ জন পুরুষ ও ৯,৫৬৬ জন মহিলা এবং লিঙ্গ অনুপাত ৯২। মুসলিম ধর্মালম্বী ১৬,৬০০ জন ও হিন্দু ধর্মালম্বী ১,৭৫০ জন।

## শিক্ষা
২০১১ সালের হিসেব অনুযায়ী রমজানপুর ইউনিয়নের সাক্ষরতার হার ৫২.২% (পুরুষ ৫২.৪%, মহিলা-৫২.১%)। এ ইউনিয়নে ৭টি মাদ্রাসা, ৪টি মাধ্যমিক বিদ্যালয় এবং ১২টি সরকারি প্রাথমিক বিদ্যালয় রয়েছে।

## তথ্যসূত্র

বিষয়শ্রেণী:কালকিনি উপজেলার ইউনিয়ন
নিষ্প্রভ নীল বিন্দু

**নিষ্প্রভ নীল বিন্দু** (Pale Blue Dot) এমন একটি ছবিকে বোঝায় যা ১৯৯০ সালের ১৪ই ফেব্রুয়ারি পৃথিবী থেকে ৬ বিলিয়ন কিলোমিটার দূরে থাকা ভয়েজার ১ মহাকাশযান থেকে তোলা হয়। এ ছবিটিতে সমগ্র পৃথিবীর অবস্থান ছবিটির এক পিক্সেলের কম যায়গায় দেখা যায়।

ভয়েজার ১ যখন তার মিশন শেষ করে যখন সৌরজগৎ ছেড়ে যাচ্ছিল তখন বিখ্যাত জ্যোতির্বীদ কার্ল সেগানের অনুরোধে ভয়েজার ১ থেকে পৃথিবীর একটি ছবি তুলে রাখা হয়। তিনি এর নাম দেন নিষ্প্রভ নীল বিন্দু বা "পেল ব্লু ডট"। পরবর্তীতে তিনি একই নামে একটি বই সম্পাদনা করেন। তাৎপর্যপূর্ণ ছবিটি নিয়ে তার গভীর চিন্তা ব্যাখ্যা করেন বইটিতে।

## তথ্যসূত্র

https://www.planetary.org/explore/space-topics/earth/pale-blue-dot.html

https://www.nasa.gov/jpl/voyager/pale-blue-dot-images-turn-25 

বিষয়শ্রেণী:১৯৯০-এর সৃষ্টিকর্ম
বিষয়শ্রেণী:ভয়েজার কর্মসূচি
দ্য নেকেড ওম্যান

***দ্য ন্যাকেড ওম্যান: এ স্টাডি অফ দ্য ফিমেল বডি*** ২০০৪ সালে প্রকাশিত প্রাণিবিজ্ঞানী ডেসমন্ড মরিসের লেখা একটি বই, যা একজন নারী সম্পর্কে পূর্ণ বিশেষ জ্ঞান নিয়ে লিখা।

এতে একটি বিবর্তনীয় দৃষ্টিকোণ থেকে মহিলা শরীরের বর্ণনা দেয় হয়েছে। এটি বেশ কয়েকটি অধ্যায়ে বিভক্ত, এতে প্রতিটি অংগের বর্ণনা দেয়া আছে। *চুল* থেকে *পা* পর্যন্ত শরীরের প্রতেকটি অংশ নিয়ে অধ্যায়গুলি লিখিত। প্রত্যেক অঙ্গ নিয়ে, মরিস অঙ্গের গঠন এবং কার্যকারিতা ব্যাখ্যা করেন, এর বিবর্তন, মানব ইতিহাস জুড়ে সামাজিক গুরুত্ব এবং বিভিন্ন সংস্কৃতি দ্বারা কৃত্রিম পরিবর্তন এবং সজ্জা নিয়ে আলোচনা করেন।

বিবর্তন নিয়ে একটি অধ্যায়ের পরে, পরবর্তী ২২ টি অধ্যায় যথাক্রমে  নিম্নলিখিত বিষয় নিয়ে লিখিত: চুল, কপাল, কান, চোখ, নাক, গাল, ঠোঁট, মুখ, ঘাড়, কাঁধ, বাহু, হাত, স্তন, কোমর, পোঁদ, পেট, পিঠ, পাউবিক চুল, যৌন অঙ্গ, নিতম্ব এবং পা

## বহিঃসংযোগ

* 'দ্য ন্যাকেড ওম্যান': উচ্চ বুদ্ধিমান ডিজাইন 
* উচ্চ কণ্ঠস্বর এবং মোটা ঠোঁট 
* স্তন, বোতল এবং আরও অনেক কিছু 
* বিজ্ঞানীদের নাইটস্ট্যান্ড: ডেসমন্ড মরিস

বিষয়শ্রেণী:২০০৪-এর বই
বিষয়শ্রেণী:ডেসমন্ড মরিসের বই
এম এ মোত্তালিব

**এম এ মোত্তালিব** (১৯৪১-১৯৯৪) বাংলাদেশের হবিগঞ্জ জেলার রাজনীতিবিদ যিনি তৎকালীন সিলেট-১৮ সংসদ সদস্য ছিলেন।

## জন্ম ও প্রাথমিক জীবন
এম এ মোত্তালিব ১৯৪১ সালে হবিগঞ্জ সদরের সুলতান মাহমুদপুর গ্রামে জন্মগ্রহণ করেন। তিনি হবিগঞ্জ সরকারি উচ্চ বিদ্যালয়ে শিক্ষা লাভ করেন। তিনি পাকিস্তান নৌবাহিনীতে বয়েজ ক্যাডেটে যোগদানের জন্যে তিনি মাধ্যমিক পরীক্ষার পুর্বেই হাইস্কুল ত্যাগ করেলেও পূর্ব পাকিস্তানের বয়েজ ক্যাডেটদের কমিশন পাওয়ার সম্ভাবনা নেই দেখে ১৯৬১ সালে ঢাকায় মাধ্যমিক শিক্ষাত্তোর কারিগরী প্রশিক্ষণ গ্রহণ করেন। এর পর লৌহশিল্প ও কারিগরী সহযোগিতা কেন্দ্র থেকে বিশেষ প্রশিক্ষণ গ্রহণ করেন।

## রাজনৈতিক ও কর্মজীবন
মোত্তালিব ১৯৬২ সালে ফেঞ্চুগঞ্জ সার কারখানায় টেকনেশিয়ান হিসেবে চাকরি গ্রহণ করেন। তিনি ৩১ মার্চ ১৯৭১ সালে মুক্তি বাহিনীর ২ ও ৩ নম্বর সেক্টরের আওতায় বিআইডিসি গেরিলা ইউনিট গঠন করেন এবং এর কমান্ডার হিসাবে মুক্তিযুদ্ধে নেতৃত্ব দেন। মুক্তিযুদ্ধ চলাকালীন দেশ-বিদেশের পত্রপত্রিকা, বেতার ও টেলিভিশনে তার বক্তব্য ও বিবৃতি প্রচার হয়েছিল। দেশ স্বাধীনের পর যুক্তরাজ্য অবস্থান করেন। বাংলাদেশের অধিকাংশ শ্রমিকের নেতা হিসেবে জাতিসংঘের আন্তর্জাতিক শ্রম সংস্থায় ১৯৭৩ সালে টেক্সটাইল কমিটির পর্যবেক্ষক এবং ১৯৭৮ সালে বিশ্ব সম্মেলনের ডেলিগেট হিসাবে অংশগ্রহণ নেন। 

তিনি ১৯৭৯ থেকে ১৯৮২ পর্যন্ত দ্বিতীয় জাতীয় সংসদ সদস্য হিসেবে (বিলুপ্ত) সিলেট-১৮ বর্তমান হবিগঞ্জ-৩ আসনের দায়িত্ব পালন করেন।

## মৃত্যু
এম. এ. মোত্তালিব ৩০ জুন ১৯৯৪ সালে শ্রীমঙ্গলে মৃত্যুবরণ করেন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী
যৌন বালিশ

[থাম্ব| বালিশ প্রায়শই [মিশনারি আসন|মিশনারি পজিশনে ব্যবহৃত হয়। ]]
**যৌন বালিশ** একটি বিশেষভাবে ডিজাইন করা এবং সাধারণত দৃঢ় বালিশ যা যৌন মিলনের মজা বাড়াতে ব্যবহৃত হয়। একটি সাধারণ দৃঢ় বালিশ, ব্যবহার করা যেতে পারে, বিশেষ বালিশের জায়গায়। কিছু বালিশে থাকে উচ্চ ঘনত্বের ইউরেথেন ফোম যা নরম ও ভারসাম্য বজায় রাখতে সাহায্য করে। সাধারণ বালিশের আকারের পাশাপাশি, কীলক আকার, র‌্যাম্প আকার, প্রিজম আকারের, ইত্যাদি বালিশ রয়েছে যা বিভিন্ন যৌন আসনের জন্য প্রযোজ্য, যার মধ্যে কিছু এমন আছে যেগুলো ব্যতীত কঠিন বা অস্বস্তিকর লাগতে পারে।

## ব্যবহার
যখন কোনও অংশীদারের পিঠে ব্যথা হয় তখন সহায়তা দেওয়ার জন্য বালিশ ব্যবহার করা যেতে পারে।  যৌন বালিশের একটি খুব সাধারণ ব্যবহার মিশনারি আসনে যেখানে আগেই বালিশটি মহিলার নিতম্ব বা পোঁদের নিচে স্থাপন করা হয়; এটি শ্রোণীকে উত্সাহ দেয় এবং অনুপ্রবেশের গভীরতা বাড়ায়। 

## তথ্যসূত্র

বিষয়শ্রেণী:বালিশ
বিষয়শ্রেণী:যৌন খেলনা
কফিল উদ্দিন চৌধুরী

**কফিল উদ্দিন চৌধুরী** একজন বাংলাদেশী আইনজীবী ও বাংলাদেশ আওয়ামী লীগের মুন্সীগঞ্জ জেলার রাজনীতিবিদ এবং পূর্ব পাকিস্তানের যুক্তফ্রন্ট সরকারের মন্ত্রী ছিলেন। তিনি পাকিস্তানের প্রাদেশিক ও জাতীয় পরিষদের সাবেক সদস্য এমএনএ ছিলেন। তিনি বাংলাদেশের সাবেক রাষ্ট্রপতি একিউএম বদরুদ্দোজা চৌধুরীর পিতা।

## জন্ম ও প্রাথমিক জীবন
কফিল উদ্দিন চৌধুরী ১৮৯৮ সালে মুন্সীগঞ্জের শ্রীনগরে বীরতারা ইউনিয়নের মজিদপুর দয়হাটা গ্রামে জন্ম গ্রহণ করেন। তিনি ১৯১৬ সালে হাঁসাড়া কালী কিশোর উচ্চ বিদ্যালয় থেকে পড়ালেখা শেষ করে মুন্সীগঞ্জ উচ্চ বিদ্যালয় থেকে এন্ট্রাস পাস করেন। এর পর কলকাতা থেকে বিএ এবং বিএল ডিগ্রী অর্জন করেন।

## রাজনৈতিক ও কর্মজীবন
কফিল মুন্সীগঞ্জ শহরে আইন ব্যবসা শুরু করে পরে ঢাকায় চলে আসেন। তিনি এ কে ফজলুল হকের কৃষক প্রজা পার্টিতে রাজনৈতিক জীবন শুরু করেছিলেন। তিনি ১৯৫৪ সালে যুক্তফ্রন্টের সংসদ সদস্য নির্বাচিত হয়ে পূর্ব পাকিস্তানের যোগাযোগ আইন ও বন মন্ত্রীর দায়িত্ব পালন করেন। ১৯৭০ সালের নির্বাচনে আওয়ামীলীগের প্রার্থী হিসেবে শ্রীনগর, সিরাজদিখান ও লৌহজং নির্বাচনী এলাকার পাকিস্তান জাতীয় পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে ভারতে চলে যান। দেশ স্বাধীন হলে দেশে ফিরেন।

## মৃত্যু
কফিল উদ্দিন চৌধুরী ১২ মে ১৯৭২ সাল ৭৪ বছর বয়সে মৃত্যুবরণ করেন।

## তথ্যসূত্র

## বহিঃসংযোগ

বিষয়শ্রেণী:১৮৯৮-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:কৃষক শ্রমিক পার্টির রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:পূর্ব পাকিস্তানের মন্ত্রী
মিয়ানমারের জেলা

মিয়ানমারে **জেলা** () (খাজিন) হলো প্রশাসনিক স্তরের দ্বিতীয় স্তর৷ প্রতিটি জেলা আবার রাজ্য ও অঞ্চলভেদে 'বিভাগ'-এ বিভক্ত৷ মিয়ানমার ইনফরমেশন ম্যানেজমেন্ট ইউনিট (মিমু) বা মিয়ানমার তথ্য ব্যবস্থাপনা এককের মতানুসারে ২০১৫ খ্রিস্টাব্দের ডিসেম্বর মাস অবধি ময়ানমারে ৬৭ টি জেলা রয়েছে, যেগুলি শহরাঞ্চল, শহর, ওয়ার্ড ও গ্রামে বিভক্ত৷ 

## অঞ্চল ও রাজ্য অনুসারে জেলার তালিকা
মিয়ানমারে অঞ্চল ও রাজ্য অনুসারে জেলার তালিকা নিম্নরূপ:
### কেন্দ্রীয় বর্মা
#### [[মগওয়ে অঞ্চল]]
*গঙ্গ জেলা
*মগওয়ে জেলা
*মিংভূ জেলা
*পাকক্কু জেলা
*থায়েৎ জেলা

#### [[মান্দালয় অঞ্চল]]
*ক্যউৎসে জেলা
*মান্দালয় জেলা
*মৃৎটিলা জেলা
*ম্যিংগ্রাম জেলা
*ন্যৌং উ জেলা
*পাইং উ লুইং জেলা
*যমদীন জেলা

#### [[নেপিডো কেন্দ্রশাসিত অঞ্চল]]
* উত্তর নেপিডো জেলা
* দক্ষিণ নেপিডো জেলা

### পূর্ব বর্মা
#### [[কায়াহ রাজ্য]]
*বাওলখে জেলা
*লৈকও জেলা

#### [[শান রাজ্য]]
##### পূর্ব শান রাজ্য
*কেংটং জেলা
*মংসাত জেলা
*মংপায়াক জেলা
*তাচিলেইক জেলা

##### উত্তর শান রাজ্য
*কুনলং জেলা
*ক্যৌৎমে জেলা
*লউকাইং জেলা
*লাশিও জেলা
*মুসে জেলা
*হোপাং জেলা (২০১১ খ্রিস্টাব্দে সৃৃৃষ্ট)
*মেতমন জেলা (২০১৩ খ্রিস্টাব্দে সৃৃৃষ্ট)
*মংমিত জেলা (২০১৫ খ্রিস্টাব্দে সৃৃৃষ্ট)

##### দক্ষিণ শান রাজ্য
*লাংখো জেলা
*লৈলেন জেলা
*তাউংগ্যি জেলা

### নিম্ন বর্মা
#### [[ইরাবতী অঞ্চল]]
*হিঞ্জাদা জেলা
*লাপুত্তা জেলা
*মাউবিন জেলা
*মংমা জেলা
*পুসাইন জেলা
*পাপোন জেলা

#### [[পেগু অঞ্চল]]
##### পূর্ব পেগু অঞ্চল
*পেগু জেলা
*টংগু জেলা
##### পশ্চিম পেগু অঞ্চল
*পিয়াই জেলা
*তীরাবতী জেলা

#### [[ইয়াঙ্গুন অঞ্চল]]
*পূর্ব ইয়াঙ্গুন জেলা
*পশ্চিম ইয়াঙ্গুন জেলা
*উত্তর ইয়াঙ্গুন জেলা
*দক্ষিণ ইয়াঙ্গুন জেলা

### উত্তর বর্মা
#### [[কাছিন রাজ্য]]
*বামো জেলা
*মোহনিন জেলা
*মৃৎকীণা জেলা
*পুতাউ জেলা

#### [[সাগাইং অঞ্চল]]
*কামটি জেলা
*কালে জেলা
*কানবালু জেলা
*কাথা জেলা
*মলাইক জেলা
*মনিওয়া জেলা
*সাগাইং জেলা
*শ্বেবো জেলা
*তামু জেলা
*ইনমাবিন জেলা

### দক্ষিণ বর্মা
#### [[কায়িন রাজ্য]]
*পান জেলা
*ককারেইক জেলা
*মায়াবতী জেলা
*পাপুন জেলা

#### [[মন রাজ্য]]
*মৌলমাইন জেলা
*সাটোন জেলা

#### [[টেনাসেরিম অঞ্চল]]
*দাবেই জেলা
*কসৌং জেলা
*মায়েইক জেলা

### পশ্চিম বর্মা
#### [[ছিন রাজ্য|চিন রাজ্য]]
*ফালাম জেলা
*হাকা জেলা
*মতুপী জেলা
*মিণ্ডত জেলা

#### রাখাইন রাজ্য
*কিওকপু জেলা
*মংদাও জেলা
*সিত্তে জেলা
*শাণ্ডবী জেলা
*ম্রোক উ জেলা

## আরও দেখুন
* মিয়ানমারের প্রশাসনিক অঞ্চল

## তথ্যসূত্র

## বহিঃসংযোগ
* 
* 


বিষয়শ্রেণী:মিয়ানমারের প্রশাসনিক উপবিভাগ
মিয়ানমার ২
জেলা, মিয়ানমার
বাংলাদেশের একাডেমিক গ্রেডিং পদ্ধতি

এই নিবন্ধটি **বাংলাদেশের একাডেমিক গ্রেডিংয়ের** সংক্ষিপ্তসার। টু গ্রেডিং সিস্টেমটি আমাদের বিপরীত, কিন্তু গ্রেড পয়েন্ট গড় (জিপিএ) এবং সংক্ষিপ্ত গ্রেড পয়েন্ট গড় (সিজিপিএ) উপলব্ধ। 

## স্কুল-কলেজে গ্রেডিং সিস্টেম

## পলিটেকনিক এবং বিশ্ববিদ্যালয়ে গ্রেডিং সিস্টেম
**পলিটেকনিক এবং বিশ্ববিদ্যালয় সমূহে ″শ্রেণি"  ডিগ্রি সহ মূল্যায়ন** (যেমন, প্রথম শ্রেণি, দ্বিতীয় শ্রেণি, তৃতীয় শ্রেণি, পাস)

বাংলাদেশের পাবলিক বিশ্ববিদ্যালয়গুলির স্নাতক এবং স্নাতকোত্তর ডিগ্রি ফলাফল, যেমন ঢাকা বিশ্ববিদ্যালয়, বাংলাদেশ কৃষি বিশ্ববিদ্যালয়, জাতীয় বিশ্ববিদ্যালয়, বাংলাদেশ কৃষি বিশ্ববিদ্যালয়, রাজশাহী বিশ্ববিদ্যালয়, চট্টগ্রাম বিশ্ববিদ্যালয়, যখন এটি মূল্যায়ন করা হয় তখন ব্রিটিশ স্নাতক ডিগ্রি শ্রেণিবিন্যাস পদ্ধতি অনুসারে শ্রেণিবদ্ধ করা যেতে পারে, ক্লাস গ্রেড সহ। এছাড়াও ডিপ্লোমা ইন ইঞ্জিনিয়ারিং শিক্ষা কার্যক্রমে পলিটেকনিক সমূহে উক্ত সিজিপিএ সিস্টেম ব্যবহৃত হয়। জিপিএ উপরে বা ৩ এর সমান বাংলাদেশে অনার্স ডিগ্রিতে প্রথম শ্রেণির সমান। এর অর্থ,

* সিজিপিএ ৩.০০ থেকে ৪.০০ = ১ম শ্রেণি 
* সিজিপিএ ২.২৫ থেকে ২.৯৯ = দ্বিতীয় শ্রেণি 
* সিজিপিএ ২.০০ থেকে ২.২৪ = তৃতীয় শ্রেণি

নর্থ সাউথ বিশ্ববিদ্যালয়, ব্র্যাক বিশ্ববিদ্যালয়, আমেরিকান আন্তর্জাতিক বিশ্ববিদ্যালয়-বাংলাদেশ, ইউনাইটেড ইন্টারন্যাশনাল বিশ্ববিদ্যালয়, এবং ইউনিভার্সিটি অব লিবারাল আর্টস বাংলাদেশ উত্তর আমেরিকার গ্রেডিং মানকে অনুসরণ করে, সুতরাং তাদের গ্রেডিং নীতি সাধারণ বাংলাদেশী বিশ্ববিদ্যালয়গুলির চেয়ে আলাদা।

## তথ্যসূত্র

## বহিঃসংযোগ
* http://www.bu.edu.bd/academic-policies/ 
* https://www.eastdelta.edu.bd/about-us/grading-system
* http://www.northsouth.edu/academic/grading-policy.html
* http://iubat.edu/
* http://www.bracu.ac.bd/academics/office-registrar/policies-and-procedures
* http://www.aiub.edu/academics/regulations
* https://web.archive.org/web/20160403002128/http://www.ewubd.edu/ewu/showDocument.php?documentid=1043
* http://www.uiu.ac.bd/academic/grading-performance-evaluation/
* http://www.uiu.ac.bd/academic/

বিষয়শ্রেণী:বাংলাদেশে উচ্চ শিক্ষা
বিষয়শ্রেণী:বাংলাদেশে শিক্ষায়তন
এস.এম.ফয়সল

**সৈয়দ মোহাম্মদ ফয়সল** যিনি **এস.এম ফয়সল** নামে বেশি পরিচিত। বাংলাদেশের একজন রাজনীতিবিদ, শিল্পপতি ও সাবেক সাংসদ। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য।

## জন্ম ও প্রাথমিক জীবন
সৈয়দ মোহাম্মদ ফয়সল হবিগঞ্জ জেলার মাধবপুর উপজেলায় জন্মগ্রহণ করেন।

## রাজনৈতিক ও কর্মজীবন
সৈয়দ মোহাম্মদ ফয়সল হবিগঞ্জ জেলা বিএনপির সাবেক সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য। তিনি ১৯৯১, জুন ১৯৯৬, ২০০১ ও ২০০৮ সালের জাতীয় নির্বাচনে প্রার্থী হয়ে পরাজিত হয়েছিলেন। ২০১৪ সালের নির্বাচনে বিএনপি অংশগ্রহণ না করায় তিনিও অংশ নেন নাই। ২০১৮ সালের নির্বাচনেও দলীয় সিদ্ধান্তে জোট শরীক প্রার্থীকে আসন ছেড়ে দেয়ায়   প্রতিদ্বন্দ্বিতা থেকে সরে যান তিনি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশী শিল্পপতি
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:১৯৪২-এ জন্ম
রাহুল রায়

**রাহুল রায়** (জন্ম: ৯ ফেব্রুয়ারি ১৯৬৮) হলেন একজন ভারতীয় চলচ্চিত্র অভিনেতা এবং  প্রযোজক। এছাড়াও বলিউড এবং টেলিভিশনে তাঁর কাজের জন্য তিনি একজন প্রাক্তন মডেল হিসেবে অধিক পরিচিত। ১৯৯০ সালে, ব্লকবাস্টার চলচ্চিত্র *[[আশিকি]]র* মধ্য দিয়ে রাহুল তার অভিনয় জীবন শুরু করেছিলেন; তিনি মহেশ ভাটের প্রযোজনায় নবাগত অনু আনারওয়ালের সাথে মুখ্য অভিনেতা হিসাবে অভিনয় করেছিলেন। অতঃপর ১৯৯২ সালে, তিনি সুধাকর বোকাডের প্রণয়ধর্মী চলচ্চিত্র *[[স্বপ্নে সজন কে]]*-এ কারিশমা কাপুরের বিপরীতে অভিনয় হয়েছিলেন। রাহুল আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অফ ফিল্ম অ্যান্ড টেলিভিশনের আজীবন সদস্যপদ লাভ করেছেন।

১৯৯৩ সালে, রাহুল মহেশ ভাটের আত্মজীবনীমূলক চলচ্চিত্র *[[ফির তেরি কাহানী ইয়াদ আয়ে]]তে* একটি উল্লেখযোগ্য চরিত্রে অভিনয় করেছিলেন, রাহুলের চরিত্রটি চলচ্চিত্র নির্মাতার উপর ভিত্তি করে তৈরি করা হয়েছিল। এই চলচ্চিত্রটি জি টিভির প্রথম মূলধারার প্রযোজনা ছিল। অতঃপর রাহুল ভট্টের প্রযোজনায় জানাম ছবিতে অভিনয় করেছিলেন, যা বিক্রম ভাটের পরিচালনায় অভিষেক ছিল।

২০০৬ সালে, রাহুল সনি এন্টারটেইনমেন্ট টেলিভিশনে প্রচারিত জনপ্রিয় রিয়্যালিটি অনুষ্ঠান *[[বিগ বস|বিগ বসের]]* ১ম আসর অংশ নিয়েছিলেন এবং উক্ত আসরের চ্যাম্পিয়ন হয়েছিল। অতঃপর রাহুল চলচ্চিত্র প্রযোজনায় অংশ নিয়েছেন। তাঁর কোম্পানি, রাহুল রায় প্রোডাকশনস, *ইলান* নামে তার প্রথম প্রযোজিত চলচ্চিত্র প্রকাশ করেছিল; যেটি ২০১১ সালের ২৫শে নভেম্বর তারিখে মুক্তি পেয়েছিল। উক্ত চলচ্চিত্রে রাহুল এবং ঋতুপর্ণা সেনকে প্রধান চরিত্রে অভিনয় করতে দেখা গিয়েছিল।

## চলচ্চিত্র

## টেলিভিশন

## পুরস্কার

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:হিমাচল প্রদেশের অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:লরেন্স স্কুল, সানাওয়ারের শিক্ষার্থী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:বিগ ব্রাদারের (ফ্র্যাঞ্চাইজি) বিজয়ী
বিষয়শ্রেণী:আপাতবাস্তব অনুষ্ঠান বিজয়ী
বিষয়শ্রেণী:মারাঠি বংশোদ্ভূত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:বর্মী বংশোদ্ভূত ভারতীয় ব্যক্তি
বিষয়শ্রেণী:মারাঠি ব্যক্তি
ইয়াম্মি মাম্মি

**ইয়াম্মি মাম্মি** তরুণ এবং আকর্ষণীয় মায়েদের বর্ণনা করতে ব্যবহৃত একটি অপভাষার শব্দ।

বিংশ শতাব্দীর শেষের দিকে, সেলিব্রিটি মা যেমন এলিজাবেথ হার্লি বা ভিক্টোরিয়া ব্যাকহেম, -দের বুঝাতে ব্যবহৃত হত, যাদের মা হবার পর দ্রুত তাদের ফিগার ফিরে পেতে এবং ভাবনাহীন, সমৃদ্ধিশালী জীবনধারা পরিচালিত করতে দেখা গেছে। *দ্য ন্যানির* ছয় নং সিরিজের ১৩ নং পর্বটি (১৯৯৯ সালে প্রচারিত) "দ্য ইয়াম্মি মাম্মি" নামে পরিচিত। একজন *ইয়াম্মি মাম্মি* বেশ কয়েকটি বাচ্চা হতে পারে এবং তবুও "গার্ল-অফ-টাউন" হিসাবে থাকবে, ফ্যাশন সচেতন পোশাক পরবে এবং সুসজ্জিত এবং যত্নবান হবে।   

২০০৮ সালে জানা গিয়েছিল যে সেলিব্রিটি *ইয়াম্মি মাম্মিরা* তরুণ মায়েদের হতাশার মাত্রা বাড়াতে অবদান রাখে এবং নতুন মায়েরা তাদের নিজের দেহ সম্পর্কে "স্যাজি, ব্যাগি এবং হতাশ" বোধ করে। 

## আরও দেখুন

* এমআইএলএফ
* ট্রফি স্ত্রী

## আরও পড়া

* 

## তথ্যসূত্র

বিষয়শ্রেণী:মানব যৌনতা ও বয়স
বিষয়শ্রেণী:যৌন পরিভাষা
বিষয়শ্রেণী:নারীবাচক অপশব্দ
হাবিব আল-আজমি

**হাবিব ইবনে মুহাম্মদ আল-'আজমি আল-বসরী** (     ) **হাবিব আল-আজমি** নামে পরিচিত (  )  এবং তার **হাবিব আল-ফারসি** (   )  ছিল মুসলিম সূফী (নিগূঢ়), সন্ত এবং ঐতিহ্যবাদী এর ফার্সি বংশদ্ভুত নাম।

হাবিব আল-আজামি বসরায় স্থায়ী হন। তিনি পেশায় একজন কুসীদজীবী ছিলেন। পরে তিনি পার্থিব জীবন ত্যাগ করেন এবং মরমী হয়ে ওঠেন। তিনি অলৌকিক কর্ম সম্পাদন করার জন্য পরিচিত ছিলেন।

তিনি হাসান আল-বসরির শিষ্য। তাঁর শিষ্য হলেন দাউদ আল-তাই এবং বায়েজিদ বোস্তামি।  

তাঁর মাজার বাসরায়  অবস্থিত।

## তথ্যসূত্র

বিষয়শ্রেণী:৭৩৮-এ মৃত্যু
তকবাক হাকর

**তকবাক হাকর** বাংলাদেশের খাগড়াছড়ি জেলার দীঘিনালা উপজেলার একটি প্রাকৃতিক গুহা।

## বর্ণনা
তকবাক হাকর শব্দটি স্থানীয় ত্রিপুরা/ত্রিপুরী ভাষা।। খাগড়াছড়ি জেলার দীঘিনালা উপজেলা সদর থেকে প্রায় ১৭ কিলোমিটার দূরে মেরুং ইউনিয়নের আট মাইল নামক স্থানে অবস্থিত এই গুহাটি।https://www.prothomalo.com/bangladesh/article/1635162/%E0%A6%85%E0%A7%8D%E0%A6%AF%E0%A6%BE%E0%A6%A1%E0%A6%AD%E0%A7%87%E0%A6%9E%E0%A7%8D%E0%A6%9A%E0%A6%BE%E0%A6%B0-%E0%A6%AC%E0%A6%BE%E0%A6%A6%E0%A7%81%E0%A7%9C-%E0%A6%97%E0%A7%81%E0%A6%B9%E0%A6%BE

গুহাটি প্রথমে দেখে মনে হতে পারে প্রাগৈতিহাসিক কোনো স্থাপনা। উঁচু পাথুরে দুটো পাহাড়ের মাঝখানে অবস্থিত তকবাক হাকরটি। আরও অবাক করা বিষয় হলো প্রায় ৩০ ফুটেরও বেশি উচ্চতার গুহাটির মাথায় রয়েছে পাথুরে ছাদ। ছাদের মতো দেখতে গুহার ওপরের অংশ দেখে মনে হবে যেন কোনো রাজমিস্ত্রীর নিপুণ নির্মাণশৈলীতে গুহাটি তৈরি হয়েছে। তাই কেউ কেউ এই গুহাটিকে ব্রিটিশ সৈন্যদের ব্যাংকার হিসেবেও মন্তব্য করেছেন। ঘুটঘুটে অন্ধকারের মধ্যে আঁকা-বাঁকা গুহাটিতে যেতে ভয় অনুভূত হবে সবার। মশাল কিংবা মোবাইলের আলোর মাধ্যমেই যাওয়া যাবে গুহাটিতে।

ভিতরে একদম শুষ্ক। গুহাতে যাওয়ার সময়ের যাত্রাপথ এবং এর আশ-পাশের পরিবেশ অ্যাডভেঞ্চাপ্রেমীদের জন্য রয়েছে বাড়তি পাওনা।

## যোগাযোগ
গুহাটিতে আসার জন্যে গাড়িতে করে প্রথমে খাগড়াছড়ি সদরে আসতে হবে। পরবর্তিতে আবার খাগড়াছড়ি সদর থেকে গাড়ি ভাড়া করে যেতে হবে গুহাটিতে। খাগড়াছড়ি-দীঘিনালা মূলসড়ক মধ্যবর্তী আটমাইল এলাকা থেকে যেতে হবে এই গুহায়। মূলসড়ক থেকে প্রায় সাত কিলোমিটার ইটের রাস্তা যাওয়া যাবে গাড়িতে। ইটের রাস্তা শেষ করলেই শুরু হবে দুই কিলোমিটার পায়ে হাঁটাপথ।

পাহাড়ের ভেতরের পথ ধরে হাঁটতে হবে প্রায় ২০মিনিট। এই ২০ মিনিটে কখনো পাহাড় বেয়ে নামতে হবে। কখনো আবার হিম শীতল পানির পথ ধরে হাঁটতে হবে। গুহায় শুষ্ক মৌসুমে পানি না থাকলেও ভরা বর্ষায় পাওয়া যাবে তার বুনো রূপ। তখন তার গা ঘেঁষে নামা নিশ্চিত দারুণ এক অনুভূতি পাওয়া যাবে।

তারপর মাইরুং তৈসা ছড়া দিয়ে ৫/৭মিনিট গেলেই পৌঁছে যাবেন ‘তকবাক হাকর’ গুহার মুখে।

## তথ্যসূত্র

*দৈনিক প্রথম আলো পত্রিকায় খবর https://www.prothomalo.com/bangladesh/article/1635162/%E0%A6%85%E0%A7%8D%E0%A6%AF%E0%A6%BE%E0%A6%A1%E0%A6%AD%E0%A7%87%E0%A6%9E%E0%A7%8D%E0%A6%9A%E0%A6%BE%E0%A6%B0-%E0%A6%AC%E0%A6%BE%E0%A6%A6%E0%A7%81%E0%A7%9C-%E0%A6%97%E0%A7%81%E0%A6%B9%E0%A6%BE
*দৈনিক সমকাল পত্রিকায় খবর https://samakal.com/print/200122337/print

## আরও দেখুন
*আলুটিলা গুহা
*তৈদুছড়া ঝর্ণা
*তুয়ারি মাইরাং
*মাতাই হাকর

## বহিঃসংযোগ

বিষয়শ্রেণী:খাগড়াছড়ি জেলার দর্শনীয় স্থান
বিষয়শ্রেণী:বাংলাদেশের গুহা